《游佑七年丁未十一月朔蔡久轩自江东提刑归抵》
宋代·王撝

嵯峨武夷山，中有梁栋姿。
凤凰鸣高岗，隐见视其时。
孰若阿房宫，下容五丈旗。
孰奏箫韶乐，和声召来仪。
才大古人用，论高人先知。
晦翁千载人，源流有余师。
衣传正大学，时吐蹇谔辞。
国步方险艰，忧端终南齐。
袖有济时策，真言琅玕披。
忠嘉计稷契，不事激与随。
辩论黼座侧，听纳天颜怡。
林林陛楯郎，相顾胥叹咨。
中有张万福，拜贺太平基。
正赖中流柱，障澜使东之。
胡为勇於去，神龙不容羁。
平生廉靖操，为国张四维。
西风送汉节，凛凛和霜威。
皇华驰周显，书锦辉绣衣。
沮台占二星，今夕躔已移。
江右九州地，俗弊民已疲。
高褰赤帷裳，下照及隐微。
刑清民乃服，莠除昔始滋。
烹鲜戒政扰，漏鱼宁纲稀。
要令珥笔俗，洗心学书诗。
更令佩犊子，竭力事耘耔。
鄱江歇澜波，贯索韬光辉。
丕变东楚俗，若咏洙泗涯。
小试大儒效，泰山一毫釐。
宁如立本朝，措世复雍熙。
无容孔席暖，伫兴宣室思。
归来纳绛节，平登黄扉叶。
富贵推不去，乘留复须疑。

作者简介：（1184—1252）宋开封浚仪人，后徙庆元鄞县，字谦父。宁宗嘉定十六年进士。博学耿介，善议论。为安吉县丞，累迁国子正、将作监主簿。以不附丞相史嵩云，出通判婺州。迁吏部郎中，兼崇政殿说书，参与修《四朝国史》，为《舆服志》六卷。官至直秘阁，知温州。